# ברייתא

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברייתא - פירוש המילה "ברייתא" בארמית, הוא חיצוני ("בר" הוא "חוץ"). הברייתות הן משניות שנאמרו מפי תנאים אך לא זכו שיכנסו למשנה ועל כן הן חיצוניות.

למעשה אין בידינו כתב יד מקורי שנשתמר המכיל את כל הברייתות, וכתב יד כזה מן הסתם לא היה קיים מעולם. רוב הברייתות מפוזרות בתוך התלמודים ומיעוטן מצויות בתוך קבצים כמו התוספתא ומדרשי ההלכה.

את הברייתות המפוזרות בתלמוד הבבלי ובתלמוד הירושלמי ליקט מיכאל היגר וכינס את כולן בעבודתו אוצר הברייתות המקיפה עשרה כרכים.

כמו המשנה גם הברייתא כתובה בתמציתיות נוסחאתית ללא פירוט, הרחבה וליבון. על כן, ברייתות רבות קשות ללימוד ללא פירוש או ידע מקום בנושא. ברייתות מובאות בתלמוד, בין השאר, לחיזוק דברי אמוראים, לחלוק עליהם, להביא סתירות בין משנה לברייתא וליישב סתירות כאלה. ברייתא יכולה גם לסייע בפרשנות של משנה קיימת, או להשלים חורים במקרה שלא קיימת התייחסות משנאית.

כעיקרון, לפי כללי הלימוד של חכמי התלמוד, הברייתא היא מקור תנאי שווה ערך למשנה, ובמקרה של מחלוקת אין סיבה להעדיף אחת על השניה. עם זאת, ישנן ברייתות אשר איננו יודעים מי אמרן ומה הייתה סמכותו לאומרן. כמו כן, חלק מהברייתות היו פחות מוכרות מהמשניות ובנוסחאותיהן היה יותר חשש לשיבושים, ועל כן האמוראים מעדיפים לעיתים את דברי המשנה (תלמוד בבלי פסחים צט, ב).

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%99%D7%AA%D7%90.html

קטגוריה: ארון הספרים היהודי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- 日本語